IISRAELI MÄED
Tere tulemast taas ühisele palvereisile Iisraeli mägedele.
Käesolevas saatesarjas valmistame regiooni palves ette
Iisraeli põhjapoolsete hõimude ehk Efraimi naasmiseks.
Juhata, Jeesus, seegi kord meie reisi.
Oleme tunnistanud palvereisidel Efraimi patte
ja kuulutanud Jumala tõotusi Efraimi naasmise ja taastumise kohta.
Nii sai rajatud Efraimi elule tema omal maal uus vundament,
mis on pattude andekssaamine Jeesuses
ja Tema toodud uus leping Efraimiga.
Kui Jeeusele toetuva vundamendi ehitamine on valmis,
hakkame tänama selle eest, mis selle peale ehitatakse.
Ka kõik tulev põhineb sellel, mida Jeesus on juba teinud.
Seekord sõidame palvereisile Burqini külla.
Traditsiooni järgi tervendas Jeesus seal kümme pidalitõbist.
Vaid üks neist tuli tagasi tänama ja ta pärines Samaariast.
Räägime teekonnal täpsemalt, millega tegemist.
Jeesuse ajal elasid Samaarias samaarlased.
Kui põhjapoolne kuningriik Iisrael kunagi Assurisse pagulusse saadeti,
tõi Assuri kuningas siia nende asemele inimesi mujalt.
Piibel räägib:
"Ja Assuri kuningas laskis rahvast tulla Paabelist, Kuutast,
Avvast, Hamatist ja Sefarvaimist
ning asustas nad Samaaria linnadesse Iisraeli laste asemele;
ja nemad pärisid Samaaria ning elasid selle linnades." 2Ku 17:24
Piirkonda kutsuti Samaariaks
põhjapoolse kuningriigi Iisraeli kauaaegse pealinna Samaaria järgi.
Samaaria pärinud inimesi hakati seetõttu samaarlasteks kutsuma.
Räägi, Mia, kus me nüüd oleme?
Eemal nägime mäge, mille lael Samaaria linn kunagi asus.
Seal käisime palvetamas oma kuuendal reisil.
Seekord sõidame siit mööda ja liigume põhja poole.
Kuidas läks siia saadetud inimeste kohanemine siinkandis?
Kui nad saabusid, oli neil algul probleeme lõvidega.
"Ja Assuri kuningale räägiti ning öeldi:
'Rahvad, keda sa viisid võõrsile ja asustasid Samaaria linnadesse,
ei tunne maa Jumala õigust;
seepärast on ta läkitanud nende sekka lõvisid,
ja vaata, need surmavad neid,
sellepärast et nad ei tunne maa Jumala õigust.'" 2Ku 17:27
Assuri kuningas käskis saata nende juurde mõne Iisraeli preestri,
kes sealt pagulusse oli toodud.
Nii sündiski ja preester asus elama Peetelisse.
"Ta õpetas neid, kuidas nad pidid Issandat kartma.
Aga iga rahvas valmistas oma jumalad
ja nad paigutasid need ohvriküngaste kodadesse,
mis samaarlased olid teinud,
iga rahvas oma linna, kus nad elasid." 2Ku17:28-29
Sissetoodud rahvaga segunesid iisraellased,
kes maale alles jäänud olid,
ja sündinud segarahvast kutsuti samaarlasteks.
Räägi, Mia, kus me nüüd oleme.
Oleme Dotani orus ja möödusime äsja Dotani varemekünkast.
Pöördume siit Burqini külla viivale teele.
Kuidas arenes samaarlaste suhe Juuda hõimuga?
Kui ka lõunapoolne kuningriik Juuda Paabelisse pagulusse viidi,
jäid samaarlased maale.
Paabelis hakati pagulasi juudalasteks kutsuma
ja kui nad 70 aasta pärast naasid,
et Jeruusalemmas tempel taastada,
pakkusid samaarlased end appi.
"Me tahame koos teiega ehitada,
sest me austame teie Jumalat nagu teiegi,
ja me oleme temale ohverdanud
alates Assuri kuninga Eesar-Haddoni päevist,
kes meid siia tõi!" Esr 4:2
Juudalastele see aga ei sobinud.
"Meil pole teiega midagi tegemist koja ehitamisel meie Jumalale,
vaid meie üksi ehitame Issandale, Iisraeli Jumalale,
nagu kuningas Koores, Pärsia kuningas, meid käskis." Esr 4:3
Samaarlased pahandasid
ja püüdsid sundida juudalasi templi ehitust lõpetama.
Nad palkasid nende vastu nõunikke ja peatasid lõpuks ehituse aastaiks.
Samaarlased ja juudalased läksid templiehitusega nii tõsiselt tülli,
et samaarlased valisid Jeruusalemma asemel endale uue pühapaiga.
See oli Gerasimi mägi, nende piirkonnas asunud
ja Moosese raamatuis mainitud Jumala õnnistuste mägi.
Kus me nüüd oleme, Mia?
Oleme Burqini küla keskuses. Tee kiriku juurde on hästi tähistatud.
Millised olid samaarlaste ja juudalaste suhted Jeesuse ajal?
Samaarlaste ja juudalaste suhted olid endiselt halvad.
Neid lahutas eriarvamus Jumala õige teenimise koha suhtes.
Näiteks Luukas kirjutas oma evangeeliumis,
kuidas üks samaarlaste küla Jeesust vastu ei võtnud,
kuna Ta oli teel Jeruusalemma.
Ka juudalased vihkasid samaarlasi ega teinud nendega miskit tegemist.
Jeesus siiski kasutas samaarlasi ja teisigi võõramaalasi
juutidele eeskujuna õige suhtumise kohta Jumalasse.
Siin külas sai ühe samaarlase tänust eeskuju kogu maailmale
ja siia jäi alatiseks koht, kust endiselt Jeesusele tänu tõuseb.
Jätame auto seekord siia.
Kirik on teisel pool teed.
Mööda seda teerada kulges kunagi keskne tee Dotani orust Jisreeli orgu.
Taamal näeme Jisreeli orus asuvaid Gilboa mägesid.
Läheme väravast sisse kiriku õue ja olemegi kohal.
Jõudsimegi tänasesse palvepaika.
Mis koht see on Jyrki?
Oleme Jenini lähedal,
Burqini araabia külas asuva õigeusu kiriku juures.
Traditsiooni järgi elasid Jeesuse kohatud pidalitõbised
teistest eraldatuna just siin. Luukas räägib:
"Ja see sündis, kui Jeesus oli minemas Jeruusalemma,
et ta läks Samaaria ja Galilea vahelt läbi.
Ja kui ta jõudis ühte alevisse,
tulid talle vastu kümme pidalitõbist meest,
kes jäid eemale seisma. Ja nad tõstsid häält ja hüüdsid:
'Jeesus, Õpetaja, halasta meie peale!'" Lk 17:11-13
Jeesus saatis pidalitõbised end preestritele näitama,
sest Moosese seaduse järgi
pidid preestrid pidalitõbised puhtaks kuulutama.
Teel said nad tõvest puhtaks.
Tervenemisime tõttu muutus paik piirkonnas pühaks.
Kirik ehitati siia 4. sajandil,
kui Rooma keisri Konstantinuse ema Helena
Iisraelimaad külastas.
Teiste Helena visiidi järel siia ehitatud kirikute seas
on näiteks Püha Haua Kirik Jeruusalemmas
ja Jeesuse Sünnikirik Petlemmas.
Traditsiooni järgi elasid Jeesuse kohatud pidalitõbised
tühjas paagis ehk veehoidlas.
Tervenemisimest alates
sai koopataolisest ruumist Jeesusesse uskujate kogunemiskoht.
Seoses kiriku ehitamisega avati üks algse veehoidla külg
ja sellest sai kirikusaali osa.
Täna on koguduses ca 60 liiget.
Enamik pidalitõbiseid olid ilmselt juudid.
Kui preestrite juurde suundunud kümme pidalitõbist tõvest terveks said,
pöördus üks neist tagasi.
"Ta tuli tagasi Jumalat valju häälega ülistades
ja langes silmili maha Jeesuse jalge ette teda tänades.
Ja see oli samaarlane." Lk 17:15-16
Jeesust tänama naasnud mees oli üks neist samaarlastest,
kellest teekonnal rääkisime.
Ta polnud siiski esimene, kes Samaarias pidalitõvest paranes.
Enne põhjapoolse riigi Iisraeli pagulust tegutses siin prohvet Eliisa,
keda tuntakse Piiblis ühe Jeesuse võrdpildina.
Ta äratas oma eluajal surnuist ühe ja surres teise inimese,
kui surnu pandi samasse koopasse, kus olid tema luud.
Eliisa oli Jeesuse võrdpildiks selleski,
et tema kaudu tervenes pidalitõvest Süüria sõjapealik Naaman.
Naamani naise teenistusse oli sattunud Iisraelist röövitud tüdruk.
"Tütarlaps ütles oma emandale:
'Ah, kui mu isand ometi oleks selle prohveti juures,
kes on Samaarias!
Küll see teeks tema pidalitõvest terveks!' 2Ku 5:3
Juhtuski, et Süürias elanud sõjapealik Naaman
läks Samaaria linna Eliisaga kohtuma.
"Siis tuli Naaman oma hobuste ja vankritega
ja peatus Eliisa koja ukse ees.
Ja Eliisa läkitas käskjala temale ütlema:
'Mine ja pese ennast Jordanis seitse korda,
siis paraneb su ihu ja sa saad puhtaks!'
Aga Naaman sai vihaseks ja läks ära ning ütles:
'Vaata, ma mõtlesin, et ta tuleb kindlasti ise välja mu juurde
ja seisab siin ning hüüab Issanda, oma Jumala nime,
viipab oma käega tema asupaiga poole ja parandab nõnda pidalitõve.
Eks ole Damaskuse jõed Abana ja Parpar paremad
kui kõik Iisraeli veed?
Kas ma nendes ei või ennast pesta ja puhtaks saada?'
Ja ta pöördus ning läks ära vihasena." 2Ku 5:9-12
Naamani sulastel õnnestus ta siiski Jordani ääres peatada.
Ta toimis lõpuks Eliisa juhiste järgi ja tervenes.
Temagi tuli tagasi tänama.
"Vaata, nüüd ma tean,
et kogu maailmas ei ole Jumalat mujal kui ainult Iisraelis." 2Ku 5:15
Tervenemise kaudu leidis Naaman osaduse Iisraeli Jumalaga
ja hakkas Teda teenima.
Jeesus aga imestas,
mis juhtus ülejäänud üheksa tervenenud pidalitõbisega.
"Eks kümme ole saanud puhtaks? Kus on need üheksa?
Kas muid ei ole leidunud,
kes oleksid tulnud tagasi Jumalat ülistades,
kui vaid see muulane?" Lk 17:17-18
Jeesus pani imeks,
et üheksale pidalitõbisele kümnest piisas oma tervenemisest.
Erinevalt Naamanist ja samaarlasest ei mõistnud nad, kes Jumal on.
Nad ei mõistnud Jumala suurust, headust ja imelisust
ega hakanud Teda kummardama.
Üheksa pidalitõbist olid tänulikud vaid oma tervenemise eest.
Nende huvi piirdus nende tervenemise, mitte Jeesusega.
Jeesus oli olnud neile vaid vahendiks tervise saamisel.
Tänulikkus on loomulik, kui midagi on kingiks saadud.
Inimese süda paljastub siiski selles, kas tänu on suunatud Jumalale
või annist saadud kasule.
See, kuidas inimene tänab, räägib otse,
kas ta rõõmustab anni või Jumala üle, kes häid ande annab.
Usk Jeesusesse on väga kasulik
ja oli seda ka kümnele pidalitõbisele.
Enda kasule keskenduv mõtlemine kaotab siiski selle, kes Jumal on,
ja halvim on see,
et enesele keskenduv inimene kaotab suhte elava Jumalaga.
Halvimal juhul võib juhtuda,
et kogu inimese usk Jumalasse põhineb vaid kasule mõtlemisele.
Siis kõlbab Jumal inimesele arsti, nõuniku ja rahaautomaadina,
kuid puudub tänulik ja austav suhe Jumala kui Isaga.
Selline laps üksnes kasutab Isa ära
ja huvitub vaid sellest, mida ta Temalt saab.
Jumala suured teod
peaksid siiski olema inimestele aknaks Jumala südamesse,
sellesse, kes ja milline Ta on.
Kui inimene sellest midagi mõistab, on loomulik vastus tänu ja ülistus.
"Tänage Issandat, sest tema on hea,
sest tema heldus kestab igavesti!" Ps 118:1
Piibel õhutab taas ja taas Jumalat kiitma
just seepärast, et Ta on hea.
"Suur on Issand ja kõrgeks kiidetav,
tema suurus on uurimatu!
Rahvapõlv ülistab rahvapõlvele sinu tegusid,
ja nad kuulutavad sinu suurt vägevust.
Sinu võimsuse toredat hiilgust
ja su imeasju tahan ma meeles mõlgutada.
Sinu kardetavast jõust räägitagu
ja ma jutustan sinu suurtest töödest.
Su suure headuse mälestust kuulutatagu
ja su õiguse üle hõisatagu!
Armuline ja halastaja on Issand,
pika meelega ja suur helduselt.
Hea on Issand kõigile
ja tema halastus on üle kõigi tema tegude." Ps 145:3-9
Enne kui hakkame koos Jumalat tänama,
peatume ja vaatame, milline on meie endi suhe Jumalaga.
Kas mu rõõm on selles, mida Jumalalt saan
või selles, et Jumal on hea.
Palvetame koos ja palume, et Jumal meie südant valgustaks.
Kallis Isa, palun Jeesuse nimel, valgusta mu südant ja näita,
milline minu enda suhe Sinuga tegelikult on.
Näita, kus olen Sinu asemel rahuldunud sellega,
mida Sa mulle andnud oled.
Näita, kus olen Sinu asemel omaenda kasu ülistanud.
Isa, anna andeks need korrad,
kui olen sarnaselt 9 pidalitõbisega rahuldunud endale kasulikuga.
Andesta, kus olen keskendunud enesele,
ja pole teinud vahet Sinu andide ning Sinu ja Su headuse vahel.
Andesta, kus ma pole tänanud Sind.
Lase mul näha Sinu palet ning tänada ja ülistada Sind,
kes Sa üksi hea oled. Jeesuse nimel. Aamen.
Jumala võit pidalitõve üle tekitas päästva usu Jeesusesse
ka siin Samaaria põhjapiiril.
Kuigi põlvkonnad ja rahvad on siin vahetunud,
on see usk endiselt säilinud.
Tulime seekord siia palvetama,
sest oleme alustamas Samaaria vallutamist vaimus
Jeesuse tänamisega.
Tänama naasnud samaarlane oli välismaalane,
kuid kui ta Jumalat ülistas,
siis veel 2000 aastat hiljem kuulutab see paik Jeesuse võitu.
Ta vallutas selle paiga tänamisega ja meie võime ühineda sama tänuga.
Täname Jumalat Tema suurte tegude eest
Psalm 118 sõnadega.
"Ei ma sure, vaid jään elama, ja jutustan Issanda tegusid.
Issand karistas mind rängasti, aga ta ei andnud mind surmale.
Avage mulle õiguse väravad!
Ma lähen neist sisse ja tänan Issandat.
See on Issanda värav. Õiged lähevad sealt sisse.
Ma tänan sind, et sa mulle vastasid ning tulid mulle päästjaks!
Kivi, mille hooneehitajad ära põlgasid, on saanud nurgakiviks.
Issanda käest on see tulnud, see on imeasi meie silmis.
See on päev, mille Issand on teinud:
ilutsegem ja rõõmutsegem temast!" Psalm 118:17-24
Jeesuses tungis too Jumala üleloomulik vägi
ka siin Samaarias inimeste argipäeva. Täname koos selle eest.
Aitäh, Jeesus, et kuigi siin on vahetunud rahvad,
pole Sina muutunud.
Mäletad endiselt seda kohta ja usk Sinusse on siin säilinud.
Aitäh, Jeesus, et see koht kuulutab endiselt Sinu võitu.
Aitäh selle eest, et oled säilitanud läbi sajandite tunnistuse Endast,
ja oma väest siin.
Aitäh, et Sinuga kohtumisest tekkinud usk
elab ikka veel siin.
Aitäh, Jeesus, et Sinu nimi on üle kõigi nimede.
Aitäh, et ei siin ega tulevases ajas pole suuremat nime.
Sina oled häbistanud Kolgatal kõik vaenlase väed.
Aitäh, Jeesus, et Sinu elu ja võitu
ei suuda miski kukutada.
Jumala plaan Samaaria suhtes pole veel valmis.
Jeesus armastab endiselt Samaaria elanikke ja seda piirkonda.
Jumal on lubanud siin varasemast veel rohkem head teha.
Piirkonna olukord võib näida lootusetuna,
poliitiliste umbsõlmede ja vägivaldse mineviku tõttu.
Kuid lootusetu näis ka pidalitõbiste olukord.
Jeesus pööras selle siiski suureks võiduks,
millest siin räägitakse veel 2000 aastat hiljemgi.
Jeesus suudab samamoodi ka Samaaria saatuse pöörata.
Heebrealaste kiri ütleb:
"Jeesus Kristus on seesama eile ja täna ja igavesti!" Hb 13:8
Jumala võidu lõplik teostumine on alles ees.
Pärast Jeesuse ülestõusmist küsisid Tema jüngrid:
"Issand, kas sa sel ajal taastad Iisraeli kuningriigi?'
Tema aga ütles neile: 'Ei ole teie osa teada aegu ja tunde,
mis Isa on iseenese meelevallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni." Ap 1:6-8
Jumala kuningriigi tõelisuse tungimine ka siia Samaariasse
on Jeesusele algusest peale tähtis olnud.
Jeesus ütles: Teist saavad minu tunnistajad Samaarias.
Lisaks Jeesusele teostub siin Samaarias
ka Jeesuse jüngrite tunnistus Jumala väest.
Jeesus rääkis tunnistajatest:
"Kuid uskujaid saadavad sellised tunnustähed:
minu nimel ajavad nad välja kurje vaime, räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks." Mk 16:17-18
Me pole siin, et üksnes meenutada kaua aega tagasi saadud võitu,
vaid suure võõramaalaste hulgana täname Jeesust selle eest,
et Tema vägi puudutab veel kunagi tervet Samaariat.
Tema arm ja headus ka selle koha vastu on endine.
Täname selle lõpliku võidu eest, mille Jeesus kord Samaariasse toob.
Aitäh, Jeesus, et tuled veel uuesti Samaariasse,
mille kaudu Sa nii tihti käisid.
Aitäh, et Sa ei jäta oma tööd pooleli ka Samaarias.
vaid ka Samaaria saab veel tunda Sinu võitu kogu selle täiuses.
Aitäh, Jeesus, et avad siin uuesti tervenemise allika
ja tervenemise jõgi tuleb taas siia.
Aitäh, Jeesus, et evangeelium pole sõnades, vaid väes,
ja Jumala vägi tuleb uuesti Samaaria aladele.
Aitäh, Issand, et teed siin veel
oma tunnistajate kaudu palju imesid.
Ülistame Jumalat Psalm 66 sõnadega:
"Hõisake Jumalale, kõik ilmamaa!
Ülistage mängides tema nime au, andke temale au ja kiitust!
Öelge Jumalale: Kui kardetavad on sinu teod!
Su suure väe pärast teesklevad su vaenlased su ees,
kõik ilmamaa kummardab sind ja mängib sulle kiitust,
ta mängib kiitust su nimele." Ps 66:1-4
Järgmisel palvereisil jätkame nende mägede vallutamist vaimus
Jumala tänamise kaudu.
Ta on teinud siin Jeesuse ajal suuri asju ja teeb veel suuremaid.
Valmistugem järgmiseks reisiks juba palves ette.
Võid osaleda palvereisidel ka neid rahaliselt toetades.
Võid toetada TV7 Eesti kanalit helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri